อ็อคเหล็กโดยไม่ใส่หน้ากากป้อนกัน ตอนแรกเจ็บตา ตาแดง ตาเริ่มพร่ามัว พอนอนกลางคืนตื่นเป็นระยะๆไม่เป็นอันนอน ตื่นมาตอนเช้าตื่นมาตาพร่ามัวหนักมาก ภาพซ้อน มองแสงไฟเป็น2-3อัน เอาน้ำชุบผ้าแช่เย็นมาประคบก็ดีขึ้นมาหน่อย มีวิธีรักษามั้ยครับ ตาจะบอดมั้ย ตาสู้แสงไม่ได้
สวัสดีค่ะ อาการเจ็บตา ตาแดง ตามัว เกิดหลังการโดนเศษเหล็กกระเด็นเข้าตานั้น อาจจะเกิดจาก การระคายเคืองที่เยื่อบุตาขาวเล็กน้อย หรืออาจเป็นแผลที่กระจกตาหรือตรงบริเวณตาขาว ร่วมกับอาจจะมีการติดเชื้อแบคทีเรียแทรกซ้อนขึ้นมาได้การเป็นแผลที่บริเวณกระจกตา มักมีสาเหตุมาจากการติดเชื้อแบคทีเรีย ไวรัส เชื้อรา หรือการบาดเจ็บเล็ก ๆ น้อย ๆ ซึ่งหากอาการรุนแรงก็อาจทำให้สูญเสียการมองเห็นหรือตาบอดได้ อาการเช่นปวดตา ตามัว ตาอักเสบ เปลือกตาบวม แสบหรือระคายเคืองตา มีน้ำตาไหลมากหากมีอาการตาพร่ามัวร่วมด้วยนั้น ควรไปพบแพทย์เพื่อตรวจนัยน์ตาเพิ่มเติมว่ามีความผิดปกติใดๆหรือไม่ เพราะถ้ามีแผลที่กระจกตาควรรรีบได้รับยาฆ่าเชื้ออย่างเหมาะสม ในเบื้องต้นให้ระวังสิ่งแปลกปลอมกระเด็นเข้าตาซ้ำ ถ้าระคายเคืองมาก ประคบเย็นรอบๆตาได้ ไม่ไปขยี้ตาเอง ใส่แว่นกันแดดป้องกันแดดและลมเมื่อต้องออกกลางแจ้ง